**UPUTA ZA IZMJENU PODATAKA U OČEVIDNIKU SAKUPLJAČA I OPORABITELJA, OČEVIDNIKU NUSPROIZVODA I EVIDENCIJI PRIJEVOZNIKA OTPADA, POSREDNIKA OTPADOM, TRGOVACA OTPADOM I RECIKLAŽNIH DVORIŠTA**

U svrhu održavanja ažurnih podataka u Očevidniku nusproizvoda, Očevidniku sakupljača i oporabitelja i Evidenciji prijevoznika otpada, posrednika otpadom, trgovaca otpadom i reciklažnih dvorišta sukladno članku 15. stavak 11., članku 46. stavak 7. i članku 47. stavak 6. Zakona o gospodarenju otpadom („Narodne novine“, broj 84/21, u daljnjem tekstu: Zakon) osoba upisana u :

1. Očevidnik nusproizvoda dužna je dostaviti informacije o izmjeni podatka na temelju kojeg je ostvareno pravo upisa nusproizvoda u očevidnik u roku od 30 dana od dana nastanka promjene,
2. Očevidnik sakupljača i oporabitelja dužna je dostaviti informacije o izmjeni podatka koji je dostavila u Očevidnik sakupljača i oporabitelja u roku od 30 dana od dana nastanka promjene,
3. Evidenciju prijevoznika otpada, posrednika otpadom, trgovaca otpadom i reciklažnih dvorišta dužna je u slučaju izmjene podataka na temelju kojih je upisana u Evidenciju izmijeniti podatke u roku od 30 dana od dana nastanka promjene.

Informacija o izmjeni podatka koji je dostavljen u očevidnik/evidenciju podnosi se putem Obrasca o statusu obavljanja djelatnosti koji je propisan Dodatkom X. Pravilnika o gospodarenju otpadom („Narodne novine“, broj 81/20).

**NAČIN DOSTAVE INFORMACIJE O PROMJENI PODATAKA U OČEVIDNIKU/ EVIDENCIJI**

Dostava informacije o promjeni podataka u očevidniku/evidenciji provodi se na slijedeći način:

1. na mrežnim stranicama Zadarske županije potrebno je preuzeti Obrazac o statusu obavljanja djelatnosti na sljedećoj mrežnoj poveznici <https://www.zadarska-zupanija.hr/ogo>,
2. popunjeni i ovjereni obrazac se dostavlja poštom na adresu: Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar.